
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 11ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 111/2024

Στην Λευκάδα σήμερα  στις 2 του μηνός Απριλίου  του έτους  2024,  ημέρα  Τετάρτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 6358/28.03.2024 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	Λύγδας Σπυρίδων (αναπλ.)
	6
	

	7

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Λύγδας Σπυρίδων, αναπληρωματικό μέλος της Δ.Ε., αναπληρώνει το τακτικό μέλος κ. Καλό Χαράλαμπο.

Ο κ. Σέρβος Κωνσταντίνος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Τέθηκαν για συζήτηση τρία (3) θέματα Εκτός Ημερήσιας Διάταξης.

ΘΕΜΑ 1ο: Απόφαση Δ.Ε. για μη άσκηση αναίρεσης ενώπιον του ΣτΕ εκ μέρους  του Δήμου Λευκάδας κατά της  Α479/2023 απόφασης  του Διοικητικού Εφετείου Πατρών κατά της αγωγής της Ανώνυμης εταιρείας με την επωνυμία: «ΜΑΡΙΝΑ ΛΕΥΚΑΔΑΣ ΑΝΩΝΥΜΗ ΕΤΑΙΡΕΙΑ ΚΑΤΑΣΚΕΥΗ – ΕΚΜΕΤΑΛΛΕΥΣΗ» κλπ. που στρέφεται κατά του Δήμου Λευκάδας ως ειδικού διαδόχου της Νομαρχιακής Αυτοδιοίκησης Λευκάδας.                               

Εισηγήτρια: Μαυρέτα Καρύδη, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Μαυρέτα Καρύδη, δικηγόρο του Δήμου, η οποία εισηγούμενη το θέμα, έθεσε υπόψη των μελών της Επιτροπής την εξής γνωμοδότησή της:
«Περιήλθε εις γνώση μου η αριθμ. 479/2023 απόφαση επί της αγωγής της ΜΑΡΙΝΑ ΛΕΥΚΑΔΑΣ ΑΝΩΝΥΜΗ ΕΤΑΙΡΕΙΑ ΚΑΤΑΣΚΕΥΗ –ΕΚΜΕΤΑΛΛΕΥΣΗ σύμφωνα με την οποία μεταξύ άλλων περιέχονται τα ακόλουθα:

Κατόπιν της από  18-10-1999 δημοπρασίας για την ανάδειξη αναδόχου για το έργο <<Κατασκευή Λιμενικών έργων  Χρηματοδότηση και Κατασκευή Εργων ξηράς, Παραχώρηση της Εκμετάλλευσης του συνόλου των εγκαταστάσεων του Τουριστικού Λιμένα Σκαφών Αναψυχής (Μαρίνα) Λευκάδας  μειοδότης αναδείχθηκε η ενάγουσα, η οποία μετά την έγκριση των πρακτικών  της δημοπρασίας, υπέγραψε με την Ν.Α Λευκάδας την από 17-12-1999 σύμβαση για την κατασκευή του ανωτέρω έργου, σύμφωνα με τις διατάξεις του ν.1418/1984 και των εκτελεστικών αυτού προεδρικών διαταγμάτων. Όπως προκύπτει δε από την 165/2007 απόφαση του Διοικητικού Εφετείου Πάτρας, μετά την σύναψη της προαναφερόμενης σύμβασης, κατά την πρόοδο των εργασιών παρέστη ανάγκη εκτέλεσης εργασιών μη προβλεπομένων από τη σύμβαση, πλήν αναγκαίων για τη λειτουργικότητα του έργου. Μεταξύ των νέων αυτών εργασιών  ήταν α) η τοποθέτηση πλακών για την κάλυψη του καναλιού και β) η μελέτη  και κατασκευή του κρηπιδώματος του λιμανιού, οι οποίες όπως ισχυρίστηκε η ενάγουσα, είχαν εκτελεστεί κατόπιν σχετικών εντολών της αρμόδιας υπηρεσίας. Για την τιμολόγηση των παραπάνω εργασιών, η Διευθύνουσα υπηρεσία συνέταξε στις 11-4-2001 το 1ο ΠΚΤΜΝΕ και το 1ο Ανακεφαλαιωτικό Πίνακα για να συμπεριλάβει τη σχετική δαπάνη, τον οποίο πίνακα η ανάδοχος υπέγραψε  χωρίς επιφύλαξη αυθημερόν. Περαιτέρω παρά την αρνητική θέση της Διαχειριστικής  Αρχής της Περιφέρειας Ιονίων Νήσων  η Διευθύνουσα υπηρεσία προέβη στις 21-11-2003 σε ανασύνταξη του πίνακα  στον οποίο  δεν συμπεριέλαβε τις συγκεκριμένες εργασίες. Όμως κατά της σιωπηρής απόφασης του Υπουργού ΠΕΧΩΔΕ η ενάγουσα άσκησε τη με χρονολογία κατάθεσης 4.3.2004 προσφυγή ενώπιον του Διοικητικού Εφετείου Πατρών ζητώντας την ακύρωσή της. Η προσφυγή έγινε δεκτή με την 165/2007 απόφαση του ανωτέρω Δικαστηρίου, η οποία έκρινε ότι ο αρχικός ανακεφαλαιωτικός πίνακας είχε περιέλθει για έγκριση  στην αρμόδια  Προϊσταμένη αρχή τουλάχιστον την ημερομηνία 19-9-2002 , κατά την οποία ο εν λόγω πίνακας διαβιβάστηκε από την ανωτέρω Αρχή για γνωμοδότηση ενώπιον του αρμόδιου Νομαρχιακού Συμβουλίου, οπότε με την πάροδο τριμήνου από την ημερομηνία αυτή ο πίνακας είχε αυτοδικαίως εγκριθεί,. Ενόψει  των ανωτέρω με την αριθ’165/2007 απόφαση  ακυρώθηκε η σιωπηρή απόρριψη από τον Υπουργό ΠΕΧΩΔΕ της από 13-10-2003 αιτήσεως θεραπείας της ενάγουσας και υποχρεώθηκε η Διευθύνουσα υπηρεσία να ανασυντάξει τον 1ο Ανακεφαλαιωτικό πίνακα εργασιών και να συμπεριλάβει σε αυτόν τις προαναφερόμενες εργασίες. Στη συνέχεια εφόσον εγκρίθηκε από την αρμόδια υπηρεσία  το ποσόν των 646.181 ευρώ  κατέβαλε το ποσόν των 473.048, κατ’ άκολουθίαν  το υπολοιπόμενο ποσόν των 173,132,54 ευρώ που απέμεινε η  εν θέματι απόφαση Α479/2023  υποχρεώνει τον Δήμο Λευκάδας να το καταβάλει νομιμοτόκως  από τις 7-5-2009  έως την εξόφληση, με το επιτόκιο που ορίζεται από την  παρ.4 του άρθρου 4 του π.δ 166/2003 

Επειδή δυνάμει και σε συνδυασμό  του άρθρου 92  παρ.2 του ΚΔΔ και του άρθρου 12 του Ν.3900/2010 σε διαφορές  από διοικητικές συμβάσεις  το όριο που ορίζεται για την άσκηση ενδίκων μέσων  ορίζεται στις 200.000 ευρώ .

Επί της προκειμένης περίπτωσης το κεφάλαιο της διαφοράς ανέρχεται στις 173.132,54,ως εκ τούτου η εν λόγω διαφορά δεν υπόκειται σε άσκηση κανενός ενδίκου μέσου.

Συνεπώς ο Δήμος Λευκάδας δέον όπως συμμορφωθεί με την εν λόγω απόφαση του Διοικητικού Εφετείου Πατρών.

Για όλους τους ανωτέρω λόγους  εισηγούμαι

Προς την Δημοτική Επιτροπή του Δήμου Λευκάδας

Να μην χορηγηθεί εντολή στη Δικηγόρο του Δήμου Λευκάδας Μαυρέτα Ν. Καρύδη άσκησης κανενός ενδίκου μέσου κατά της αριθ’Α479/2023 απόφασης του Διοικητικού Εφετείου Πατρών»   

Ακολούθησε συζήτηση και τοποθετήσεις των μελών της Επιτροπής.

Ο Πρόεδρος της Δ.Ε. Δρ. Ξενοφών Ν.Βεργίνης, Δήμαρχος, είπε ότι έγινε λάθος διαχείριση.
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024.
· την υπ΄αριθ. 1328/110575/2023/23-12-2023 εγκ. Υπ. Εσωτερικών
ΑΠΟΦΑΣΙΖΕΙ ΟΜΟΦΩΝΑ

Να μην χορηγηθεί εντολή στη Δικηγόρο του Δήμου Λευκάδας Μαυρέτα Ν. Καρύδη άσκησης κανενός ενδίκου μέσου κατά της αριθ’Α479/2023  απόφασης  του Διοικητικού Εφετείου Πατρών κατά της αγωγής της Ανώνυμης εταιρείας με την επωνυμία: «ΜΑΡΙΝΑ ΛΕΥΚΑΔΑΣ ΑΝΩΝΥΜΗ ΕΤΑΙΡΕΙΑ ΚΑΤΑΣΚΕΥΗ – ΕΚΜΕΤΑΛΛΕΥΣΗ» κλπ. που στρέφεται κατά του Δήμου Λευκάδας ως ειδικού διαδόχου της Νομαρχιακής Αυτοδιοίκησης Λευκάδας.                               
Η απόφαση αυτή πήρε αύξοντα αριθμό: 111/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ[image: image1.png]

